পুরাতাত্ত্বিক প্রমাণস্বরূপ বিভিন্ন নিদর্শন ইঙ্গিত দেয় যে, আদি-মানুষেরা সম্ভবত ৬০,০০০ বছর আগে এই অঞ্চলে এসে উপনীত হয়। তবে এই বিষয়টি এখনো বিতর্কিত। তারা সম্ভবত কোনো এক বরফ যুগে দক্ষিণ-পূর্ব এশিয়া হতে সাগর পথে এই অঞ্চলের উদ্দেশ্যে পাড়ি জমান, যখন কিনা সমুদ্র-পৃষ্ঠের উচ্চতা এবং এক দ্বীপ হতে অন্য পার্শ্ববর্তী দ্বীপের দূরত্ব বর্তমান সময়ের তুলনায় কম ছিল। যদিও প্রথম যারা এসেছিলেন তারা ছিলেন শিকারী এবং সংগ্রাহক। প্রাথমিক প্রমাণ অনুযায়ী জানা যায় যে প্রথম আগমনকারীর জঙ্গলের পরিবেশ থেকে খাদ্য সংগ্রহের উত্তম ব্যবস্থা করেছিলেন। মিশর এবং মেসোপটেমিয়ায় যে সময়ে কৃষিকার্যের উন্নয়ন সাধন হচ্ছিলো, ঠিক সেই একই সময়ে এই অঞ্চলের কুক জলাভূমিতে নব্যপ্রস্তর যুগে প্রচলিত বাগান ব্যাবস্থার নিদর্শন খুঁজে পাওয়া যায়। বর্তমান সময়ে এই ভূখণ্ডের প্রধান খাবারের তালিকায় মিষ্টি আলু এবং শূকরের মাংস প্রচলিত থাকলেও এগুলো আদিকালে প্রচলিত ছিল না; এগুলোর আগমন ঘটেছে বেশ পরে। কিন্তু উপকূল-জীবিদের খাদ্য তালিকায় মাছ প্রধান খাবার হিসেবে আজও বজায় রয়েছে। সাপ্রতিক কালের প্রত্নতাত্ত্বিক গবেষণা থেকে জানা যায় যে, সম্ভবত ৫০,০০০ বছর আগে এই ভূখণ্ডের আদি-বাসিন্দারা নিজেদের কেবলমাত্র গরম আবহাওয়ার উপকূলীয়-অঞ্চলে সীমাবদ্ধ না রেখে ভূপৃষ্ঠ থেকে ২,০০০ মিটার উচ্চতায় গিয়ে বসবাস করতে শুরু করেন।

প্রত্নতত্ত্ব
দ্বিতীয় বিশ্ব যুদ্ধ
নিউ গিনি অঞ্চলে অনুসন্ধান অভিযান
পাপুয়া অঞ্চল